Христо Радевски
На първи април

chitanka.info

Излязъл Андрейчо на първи април

из парка самин на разходка.

И в храстите тигър голям уловил —

помислил, че туй ще е котка.

На връщане блъснал го автомобил

и мигом събрали се хора.

Но гледат: Андрейчо недраснат, а бил

на късчета станал мотора.

На тяхната улица се удивил:

горяла съседската къща!

Той духнал, пожара там в миг угасил

и весел дома си се връща.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.